ക്ഷേത്ര കവര്ച്ച: പ്രതിയുമായി തെളിവെടുത്തു പെരിന്തല്മണ്ണ: ടൗണില് പട്ടാമ്ബി റോഡിലെ വെള്ളാട്ട് പുത്തൂര് ക്ഷേത്രത്തിലെ ഭണ്ഡാരവും ഓഫിസ് റൂമും കുത്തിത്തുറന്ന് മോഷണം നടത്തിയ പ്രതി പാലക്കാട് വടക്കാഞ്ചേരി സ്വദേശി മാടവന വീട്ടില് വിശ്വനാഥന് എന്ന മംഗലം ഡാം വിശ്വനാഥനെ 48 സ്ഥലത്തെത്തിച്ച് തെളിവെടുത്തു. മറ്റൊരു കേസില് അറസ്റ്റിലായ ഇയാളെ പെരിന്തല്മണ്ണ പൊലീസ് കസ്റ്റഡിയില് വാങ്ങിയാണ് തെളിവെടുപ്പിന് കൊണ്ടുവന്നത്.ഏപ്രില് 13ന് രാത്രി വെള്ളാട്ട് പുത്തൂര് ക്ഷേത്ര ഭണ്ഡാരം തകര്ത്തും ക്ഷേത്ര ഓഫിസ് റൂം പൊളിച്ചും അകത്തു കടന്ന് അലമാരയില് സൂക്ഷിച്ചിരുന്ന 33,000 രൂപ പ്രതി മോഷ്ടിച്ചു കൊണ്ടുപോയിരുന്നു. ക്ഷേത്ര കമ്മിറ്റി നല്കിയ പരാതി പ്രകാരം പെരിന്തല്മണ്ണ പൊലീസ് കേസ് രജിസ്റ്റര് ചെയ്ത് അന്വേഷണം തുടങ്ങിയെങ്കിലും പ്രതിയെ കണ്ടെത്താനായില്ല. പാലക്കാട് കസബ പൊലീസ് സ്റ്റേഷനില് മോഷണ കേസുമായി ബന്ധപ്പെട്ട് കഴിഞ്ഞ ആഴ്ച വിശ്വനാഥനെ അറസ്റ്റ് ചെയ്തിരുന്നു. ചോദ്യം ചെയ്യലിലാണ് പെരിന്തല്മണ്ണയിലെ മോഷണ കേസിനടക്കം തുമ്ബായത്. ആലത്തൂര് സബ് ജയിലില് റിമാന്ഡില് കഴിയുന്ന പ്രതിയെ പെരിന്തല്മണ്ണയിലെ കേസില് കസ്റ്റഡിയില് വാങ്ങിയാണ് തെളിവെടുപ്പിനെത്തിച്ചത്. കവര്ച്ച നടത്തിയ രീതികള് പ്രതി പൊലീസിനോട് വിവരിച്ചു. പാലക്കാട്, മലപ്പുറം ജില്ലകളില് കേസുകളില് ഇയാള് പ്രതിയാണ്. പെരിന്തല്മണ്ണ പൊലീസ് സ്റ്റേഷന് എസ്.ഐ അലിയുടെ നേത്വത്തില് എ.എസ്.ഐ എം.എസ്. രാജേഷ്, സിവില് പൊലീസ് ഓഫിസര്മാരായ കൈലാസ്, ഷജീര് എന്നിവരടങ്ങിയ സംഘമാണ് പ്രതിയുമായി തെളിവെടുപ്പ് നടത്തിയത്.